《拟香奁八咏 其七 月奁匀面》
元代·贝琼

新妆自时世，宝镜拂尘埃。妒雪重施粉，看花莫近台。

春风玉树重，秋水白莲开。瘦怯空光照，娇怜颜色回。

初酣妃子酒，更点寿阳梅。有约西园会，邻娃不用催。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。